ΓΡΑΠΤΗ ΕΡΩΤΗΣΗ E-1427/99

υποβολή: Gerhard Hager (NI) προς την Επιτροπή

(1 Σεπτεμβρίου 1999)

Θέμα: Στήριξη της Καρινθίας και της Σλοβενίας

Το αυστριακό ομόσπονδο κρατίδιο της Καρινθίας αποτελεί στο σύνολό του περιοχή στήριξης βάσει του προγράμματος Interreg. Το ίδιο ισχύει επίσης και για τη Σλοβενία, διότι είναι χώρα που συνορεύει άμεσα με την ΕΕ.Στο πλαίσιο της επέκτασης του αεροδρομίου της Λουμπλιάνα χορηγήθηκαν από το εν λόγω πρόγραμμα χρηματοδοτικές πιστώσεις στη Σλοβενία. Σύμφωνα με τις πληροφορίες που έχω, αυτό το γεγονός είχε ως συνέπεια να μην ενισχυθούν ορισμένα σχέδια έργων στην Καρινθία.

Με αυτά τα δεδομένα ο ερωτών επιθυμεί να πληροφορηθεί τα εξής από την Επιτροπή:

1. Σε τι ύψος ανέρχονται οι ενισχύσεις που χορηγήθηκαν στη Σλοβενία μέσω του προγράμματος Interreg;

2. Ποια είναι τα σχέδια έργων που έχουν έως σήμερα προγραμματιστεί, εκτελούνται τώρα ή έχουν ήδη αποπερατωθεί με χρηματοδοτική ενίσχυση από αυτό το πρόγραμμα;

3. Σε τι ύψος ανέρχονται οι ενισχύσεις που χορηγήθηκαν στην Καρινθία μέσω του προγράμματος Interreg (κατά την ίδια,συγκριτικά με τη Σλοβενία, περίοδο);

4. Ποια σχέδια έργων, για τα οποία είχανποβληθεί αιτήσεις χορήγησης πιστώσεων από αυτό το πρόγραμμα, απορρίφθηκαν και με ποια αιτιολόγηση;

5. Γνωρίζει η Επιτροπή αυτή την άμεση ή έμμεση συνάρτηση μεταξύ των μη χρηματοδοτηθέντων σχεδίων στην Καρινθία και της ταυτόχρονης στήριξης σχεδίων στη Σλοβενία;

Απάντηση του κ. Barnier εξ ονόματος της Επιτροπής

(11 Οκτωβρίου 1999)

Το πρόγραμμα Interreg IIA Αυστρίας Σλοβενίας εφαρμόζεται στις περιφέρειες Unterkrnten και Klagenfurt-Villach στην Krnten και Sdweststeiermark και Oststeiermark στο Steiermark. Το πρόγραμμα εστιάζει στις παραμεθόριες περιφέρειες Wolfsberg, Vlkermarkt, Villach-Stadt, Villach-Land, Klagenfurt-Stadt και Klagenfurt-Land in Krnten και Deutschlandsberg, Leibnitz και Radkersburg στο Steiermark.

Η Σλοβενία δεν αποτελεί μέρος της επιλέξιμης περιφέρειας για το πρόγραμμα Interreg IIA Αυστρίας Σλοβενίας και, ως εκ τούτου, δεν λαμβάνει χρηματοδοτική στήριξη για αυτό το πρόγραμμα. Το Interreg IIA μπορεί να στηρίξει μόνον έργα τα οποία βρίσκονται εντός της Κοινότητας. Τα έργα αυτά πρέπει να έχουν σαφή διασυνοριακό χαρακτήρα και πρέπει να σκοπεύουν σε συνεργασία με τις γειτονικές περιφέρειες.

Αντίστοιχα έργα στη σλοβενική πλευρά των συνόρων μπορούν να χρηματοδοτηθούν από το πρόγραμμα PHARE CBC (διασυνοριακή συνεργασία). Για την περίοδο 1995-1999, η Σλοβενία έχει ενδεικτικό προϋπολογισμό 14 εκατ. από το PHARE CBC για διασυνοριακή συνεργασία με την Αυστρία.

Ο συνολικός διαθέσιμος προϋπολογισμός από την Κοινότητα για το πρόγραμμα Interreg IIA Αυστρίας Σλοβενίας για την περίοδο 1995-1999 ανέρχεται σε 8 911 657. 4 078 318 από αυτόν τον προϋπολογισμό προορίζονται για το Krnte και 4 833 339 για το Steiermark. Η Επιτροπή κατέβαλε μέχρι σήμερα στην Αυστρία 4 879 800. Η ομοσπονδιακή κυβέρνηση κατέβαλε στο κράτος Krnten συνολικό ποσό 25 217 184 αυστριακών σελινίων (1 832 600).

Από το πρόγραμμα Interreg IIAποστηρίζονται 150 έργα από τα οποία τα 54 έχουν ολοκληρωθεί. Δεδομένου ότι η επιλογή των έργων πραγματοποιείται σε αποκεντρωμένη βάση, δηλαδή από τα κράτη μέλη και τις περιφέρειες, η Επιτροπή δεν έχει στη διάθεσή της τον κατάλογο των έργων τα οποία έχουνποβληθεί και απορριφθεί.

Όλα τα έργα πρέπει να πληρούν γενικά κριτήρια επιλογής και προτεραιότητας σε επίπεδο προγράμματος και κριτήρια ειδικής επιλογής και προτεραιότητας σε επίπεδο μέτρο που αναφέρεται στο πρόγραμμα. Τα κριτήρια επιλογής και προτεραιότητας είναι αποτέλεσμα συμφωνίας μεταξύ του κράτους μέλους και της Επιτροπής.

Η Επιτροπή δεν διαθέτει στοιχεία που ναποδεικνύουν ότιπάρχει σύνδεση μεταξύ της έγκρισης έργων στη Σλοβενία και της απόρριψης έργων στο Krnten. Πρέπει να σημειωθεί ότι το Interreg και το PHARE CBC είναι, από άποψη προϋπολογισμού, δύο χωριστά και χρηματοδοτικά μέσα. Τα συνοριακά έργα της Σλοβενίας μπορούν να χρηματοδοτηθούν μόνο από το πρόγραμμα PHARE CBC, ενώ τα συνοριακά έργα στο Krnten χρηματοδοτούνται από το πρόγραμμα Interreg.